เบี้ยวส่งชุดกากี-สู่ดำเนินคดี เตรียมทหารร่วมรุ่น สว.ชิน ยืดอกรับ ผมชดใช้เอง
เรื่องฉาวสนั่นแวดวงสีกากีเมื่ออาทิตย์ก่อน กรณี  พ.ต.ต.วุฒิพงษ์ ตั้งมหากิจศิริ หรือ สารวัตรชิน สว.ฝ่ายการฌาปนกิจสงเคราะห์ บก.สก. ได้ออกแถลงการณ์ กรณีกระจายข่าวให้กับเพื่อนตำรวจด้วยกันในพื้นที่ต่างๆ ทั่วประเทศ มาตัดชุดเครื่องแบบสีกากีใหม่ ที่ร้าน Camouflage ซึ่งตั้งอยู่ในค่าย พล.ร.9 กระทั่งมีเพื่อนตำรวจสนใจมาเป็นลูกค้าใช้บริการตัดชุดในราคา ชุดละ 1,500 บาท พร้อมวางเงินมัดจำเป็นจำนวนมาก พร้อมกันนี้ พ.ต.ต.วุฒิพงษ์ ได้โอนเงินจำนวน 5 ล้านกว่าบาท ให้กับ เจ้าของร้าน Camouflage เรียบร้อยแล้วนั้น ,สูญหลายล้าน ,ต่อมา พ.ต.ต.วุฒิพงษ์ ตั้งมหากิจศิริ ได้เดินทางแจ้งความยังกองบังคับการปราบปราม ดำเนินคดีกับ พ.ต.ธงธน มากจันทร์ นายทหารยุทธการกองพันทหารราบที่ 1 ค่ายสุรสีห์ ในข้อหาฉ้อโกง หลอกลวงให้ผู้อื่นหลงเชื่อ ในแหล่งปริมาณกำเนิดสภาพ และหมิ่นประมาท จากการตัดเย็บเครื่องแบบตำรวจ มูลค่าความเสียหายกว่า 5 ล้านบาท พร้อมนำเอกสารการโอนเงิน และคลิปเสียงที่พูดคุยตกลงกันมาให้พนักงานสอบสวนประกอบการพิจารณา,อย่างไรก็ตาม สำหรับ พ.ต.ต.วุฒิพงษ์ ตั้งมหากิจศิริ และ พ.ต.ธงธน มากจันทร์ จบการศึกษาจากโรงเรียนเตรียมทหาร รุ่น 45 ด้วยกันทั้งคู่ จึงมีความสนิทสนมถึงขั้นไว้วางใจร่วมหุ้นธุรกิจรับตัดเสื้อตำรวจดังกล่าว โดยขณะนี้ พ.ต.ต.วุฒิพงษ์ แจ้งความจำนงชัดเจน ไม่ขอรับสายโทรศัพท์ที่โทรเข้ามา เนื่องจากมีลูกค้าหลายรายส่งข้อความไลน์มาต่อว่าเรื่องได้รับเสื้อล่าช้า ไม่ตรงตามกำหนด และถึงแม้ว่า พ.ต.ต.วุฒิพงษ์ จะนำเงินคืนลูกค้าบางส่วนไปบ้างแล้ว แต่ยังเหลืออีกหลายรายที่รอบทสรุปเรื่องเครื่องแบบใหม่ ,นอกจากนี้ ตอนนี้ พ.ต.ต.วุฒิพงษ์ ยังระบุด้วยว่า ฝ่าย พ.ต.ธงธน มากจันทร์ อดีตเพื่อนสนิทคู่กรณี ได้อันเฟรนด์ในเฟซบุ๊กไปเรียบร้อยแล้ว เหตุผลเนื่องมาจากตนเองโพสต์ข้อความแจ้งความจำนง นัดวันเวลาให้นักข่าวสัมภาษณ์พร้อมๆ กันเพื่อมีโอกาสได้ชี้แจงเหตุผลทั้ง 2 ฝ่าย 
เรื่องฉาวสนั่นแวดวงสีกากีเมื่ออาทิตย์ก่อน กรณี  พ.ต.ต.วุฒิพงษ์ ตั้งมหากิจศิริ หรือ สารวัตรชิน ได้ออกแถลงการณ์ กรณีกระจายข่าวให้กับเพื่อนตำรวจด้วยกันในพื้นที่ต่างๆ ทั่วประเทศ มาตัดชุด
เครื่องแบบ,ตัดชุดสีกากี,เบี้ยวส่งชุด,เครื่องแบบตำรวจ,ตำรวจแจ้งจับทหาร,ข่าวทั่วไป